Here is a page extracted from Wikipedia that may contain CSS, HTML, and a lot of unformatted text.

Title: Singapur
Content: A Republica de Singapur (En anglés Republic of Singapore; en chinés 新加坡共和国, Xīnjīapō Gònghéguó; en malayo Republik Singapura; en tamil சிங்கப்பூர், Cingkappūrā Kudiyaracu), ye una ciudat-estau en o sudeste d'Asia, situada a lo sud d'o estato de Johor en a peninsula de Malaisia y a o norte d'as islas Riau d'Indonesia. Con una población de 5.609.000 habitants (2020) en una superficie de nomás que 692,7 km² poseye una alta densidat de población.

En sanscrito singha, significa "lión" y pura, ciudat, por lo que Singapur, se traduce ciudat d'os lions.

La suya forma de gubierno ye una republica parlamentaria multipartidista con un gubierno parlamentario unicameral inspirau en lo sistema Westminster. Las eleccions se consideran libres anque lo gubierno exerce un control significativo sobre la politica y la sociedat. Cal destacar que lo Partiu d'Acción Popular ha gubernau de contino dende a suya independencia.

En as relacions internacionals perteneixe a organizacions internacionals como las Nacions Unidas (ONU), la Organización Mundial d'o Comercio (WTO d'as suyas sieglas en anglés), la Cumbre d'Asia Oriental (EAS d'as suyas sieglas en anglés), d'u Movimiento de Países No Alineaus (MPNA o MNOAL y NAM d'as suyas sieglas en anglés) y d'a Mancomunidat de Nacions.

Organización territorial 

A republica de Singapur ye dividida cinco Consellos de Desembolique Comunitario:

 Consello de Desembolique Comunitario Central.
 Consello de Desembolique Comunitario Nord-este.
 Consello de Desembolique Comunitario Nord-ueste.
 Consello de Desembolique Comunitario Sud-este.
 Consello de Desembolique Comunitario Sud-ueste.

Ya que Singapur ye una sola ciudat, la división administrativa cuasi corresponde a las circumscripcions electorals, con chicotas variacions, y son revisadas cada lechislatura pa tener en cuenta la evolución demografica.

Historia 
Lo moderno Singapur esdevién d'a fundación en 1819 per lo britanico Stamford Raffles como un puesto comercial u factoría d'a Companyia Britanica d'as Indias Orientals con o permiso d'o Sultanato de Johor. Cinco anyos dimpués, en 1824, o Reino Uniu obtenió la sobiranía d'a isla y esta pasó a estar una d'as Colonias d'o Estreito en 1826.

Mientres a Segunda Guerra Mundial estió ocupada per los chaponeses.

Singapur declaró a suya independencia d'o Reino Uniu en 1963 como un estau mas de Malasia per medio d'un referéndum d'encorporación, d'a cual se deseparó dos anyos dimpués. Dende alavez ha prosperau rapidament y s'ha ganau la distinción d'estar un d'os cuatro tigres asiaticos chunto a Corea d'o Sud, Taiwán y Hong Kong.

Esporte 
   en os Chuegos Olimpicos.

O desembolique d'o esporte y os clubs recreativos prencipian en en sieglo XIX mientres a Singapur colonial; cal destacar que en ixes inicios se fundoron o Cricket Club, o Singapore Recreation Club, o Singapore Swimming Club, y o Hollandse Club.

En l'actualidat muitos ciudadans en Singapur viven en areas residencials con equipamientos publicos esportivos como piscinas publicas, poliesportivos exteriors y interiors per o que os esportes practicaus de forma recreativa incluyen os esportes en l'exterior, como o fútbol, baloncesto, criquet, natación, atletismo, ciclismo, navegación recreativa y cualques esportes d'interior como tenis de mesa, squash y badminton.

Los esportes mas populares en Singapur incluyen deportes al aire libre como fútbol, natación, atletismo, rugby y ciclismo, así como varios deportes de interior como bádminton, tenis de mesa y baloncesto.

Como Singapur ye rodiada d'augua tamién ye practica habitual a navegación en barcos recreativos, canoas y cayaks asinas como lo esquí acuatico.

Como esportistas cal destacar o haltera Tant Howe Liang, qui estió lo primer medallista olimpico de Singapur, ganando una medalla d'archent en os Chuegos de Roma 1960 y actualment a Joseph Schooling qui consiguió a primera medalla d'oro de Singapur en unos Chuegos Olimpicos ganando os 100 m mariposa en Río 2016 con récord olimpico.

Instalacions esportivas 

A mayor parti d'os ciudadans viven en Singapur en areas residencials dotadas d'equipamientos publicos esportivos como piscinas publicas, pistas d'atletismo y polisportivos tanto exteriors como interiors. Pero cal destacar o Circuito de Marina Bay que encara que no ye una instalación esportiva fixa, ye un circuito urbano, en a cual se realiza l'evento esportivo mas important de Singapur lo GP de Singapur de F1 y o Estadio Nacional de Singapur una instalación poliesportiva an se fan conciertos y se practican esportes que amenesten d'un campo de chuego de hierba natural de grans  dimensions como fútbol, rugby y semellants.

Competicions esportivas 
O escayecimiento esportivo mas important que organiza Singapur cada anyo ye o Gran Premio de Singapur de Formula 1 que se'n fa dende l'anyo 2008 en o circuito urbano de Marina Bay.

A liga profesional de fútbol d'o país ye a Singapore Premier League a on compiten un total de nueu clubs, siet d'o país y dos foranos.

Vinclos externos 

  Sitio oficial d'o Gubierno de Singapur.
  Departamento de Estadistica.